Ótrúliga træhúsið hjá Andy og Terry hevur nú fingið eina kelidjórasalong, eitt føðingardagsrúm, har tú altíð hevur føðingardagur (sjálvt tá tú ikki fyllir), eitt rúm fult við brestandi eygum, ein sleikisneisahandil, eitt kar við kyksandi, ein meyrugarð, eina tíðarmaskinu og Træhúsatíðindastovuna, sum sigur frá øllum teimum nyggjastu tíðindunum úr træhúsinum. Andy og Terry koma í neyð, tí Terry gloymdi at biðja um byggiloyvi til træhúsið, og nú hóttir Bløðruplast umsjónarmaður við at skræða træhúsið niður. Teir noyðast tí at ferðast aftur í tíðina fyri at fáa fatur á loyvinum… Men tað er ikki so lætt at raka rætta árið í heimssøguni. Íðan, hvørjum bíðar tú eftir? Kom við upp!